Terijs O'Kvīns

Terenss Kvīns (; dzimis ), profesionāli zināms kā Terijs O'Kvīns (Terry O'Quinn), ir amerikāņu aktieris, kurš plašāk pazīstams kā Džons Loks seriālā "Pazudušie", par ko viņš saņēma Emmy un Saturna balvas. Viņš arī pazīstams pēc lomām seriālos The Walking Dead: The Ones Who Live, "Īpašo uzdevumu vienība Hawaii 5-0" un 666 Park Avenue, kā arī filmās "Tombstona" (Tombstone, 1993) un "Pirmatnējās bailes" (1996). Aktieris ir arī Krisa Kārtera draugs, tāpēc viņš filmējies "X-faili" visuma projektos.

 Dzīvesgājums 
Terenss Kvīns piedzima 1952. gada 15. jūlijā Sūseintmarījā, Mičiganas štatā, vienpadsmit bērnu ģimenē. Viņš ir īru izcelsmes. Vēlāk Terenss Kvīns kopā ar ģimeni pārcēlās uz Ņūberiju, kur, mācoties augstsskolā, viņam radās interese par aktiermākslu.

Septiņdesmitajos gados Terenss Kvīns iestājās Centrālajā Mičiganas universitātē, bet vēlāk pārgāja uz Aiovas universitāti. Tur viņš pameta aktiermākslas programmu pēc trim semestriem, taču pēc drauga ieteikuma nolēma piedalīties teātra izrādē. Vēlāk viņš turpināja attīstīt savu aktiera karjeru teātros. Lai atšķirtos no aktiera Terija Kvīna, viņš savam uzvārdam pievienoja burtu "O", kļūstot par Teriju O'Kvīnu.

 Karjera 
Terija O'Kvīna karjera sākās ar Maikla Čimino bēdīgi slaveno vesternu "Debesu vārti". Kā stāsta O'Kvīns, viņš tobrīd uzstājās teātrī Baltimorā, kad tika izvēlēts lomai šajā filmā. Viņš devās uz fermu, kur apguva jāšanas prasmes, un vairākus mēnešus gaidīja filmēšanas sākumu, jo to vairākkārt atlika. Kad filmēšana beidzot sākās, O'Kvīns, kā pats atceras, redzēja filmēšanas laukumā notiekam kaut ko nesaprotamu un jau tad saprata, ka tas viss ir pilnīga cilvēka darba un naudas izšķiešana.

Pēc tam Terijam O'Kvīnam bija nelielas lomas populārajos seriālos Miami Vice un "Aģentūra Mēnessgaisma" (Moonlighting), kā arī filmā Good Decisions kopā ar jauno Tomu Krūzu un šausmu filmā "Sudraba lode" (Silver Bullet), kas balstīta uz Stīvena Kinga grāmatu. 1987. gadā Terijs O'Kvīns spēlēja galveno lomu šausmu filmā The Stepfather, kas viņam nodrošināja pirmo kritiķu atzinību un pirmo Saturna balvas nomināciju. Neskatoties uz to, ka viņa varoni nogalināja pirmās filmas beigās, Terijs O'Kvīns tomēr piekrita filmēties otrajā filmā, lai gan pats aktieris vēlāk atzina, ka tas bija nepareizs lēmums, un tāpēc viņš atteicās no trešās filmas.

1995. gadā Teriju O'Kvīnu izvēlējās vieslomas atveidei vienā no seriāla "X-faili" epizodēm, kur viņš iepazinās un vēlāk sadraudzējās ar seriāla veidotāju Krisu Kārteru. Šī draudzība vēlāk noveda pie vēl vienas vieslomas seriālā, kā arī nelielas lomas filmā "X-faili: Cīņa ar nākotni". Aktieris parādījās arī atvasinātajā seriālā Millennium, sākotnēji kā viesu varonis, bet galu galā kļūstot par galveno varoni un parādoties seriālā trīs gadus. Viņš piedalījās arī citā Krisa Kārtera seriālā Harsh Realm.

2002. gadā Terijam O'Kvīnam sākotnēji bija paredzēta viesloma seriālā Alias, taču, pateicoties galvenajiem lomas atveidotājiem Dženiferai Gārnerei un Maiklam Vartanam, viņš kļuva par regulāru viesaktieri. Tomēr seriāla producents Dž. Dž. Abramss 2004. gadā informēja O'Kvīnu, ka viņa varoni izņems no sižeta. Viņš gan apsolīja atrast aktierim jaunu lomu kādā nākamajā projektā. Tā O'Kvīns ieguva Džona Loka lomu seriālā "Pazudušie", kļūstot par vienu no retajiem aktieriem, kuru izraudzījās bez noklausīšanās. Sākotnēji O'Kvīns domāja, ka tā būs tikai vienas vai divu sēriju loma, taču tikai ceturtajā epizodē ar nosaukumu Walkabout viņam pateica, ka viņa varonim paredzēts daudz nozīmīgāks attīstības ceļš. O'Kvīns atveidoja Džona Loka lomu visās sešās sezonas, un šī loma viņam atnesa vislielāko atpazīstamību, kā arī vairākas balvas, tostarp Saturna un Emmy balvas.

Pēc seriāla "Pazudušie" beigām Terijs O'Kvīns no 2011. līdz 2018. gadam filmējās seriālā "Īpašo uzdevumu vienība Hawaii 5-0". No 2012. līdz 2013. gadam viņš piedalījās seriālā 666 Park Avenue, kuru atcēla pēc pirmās sezonas zemo reitingu dēļ. 2024. gadā O'Kvīns atveidoja galveno antagonistu seriāla "Staigājošie miroņi" turpinājumā The Walking Dead: The Ones Who Live. Savukārt no 2021. līdz 2025. gadam viņš filmējās zinātniskās fantastikas komēdijseriālā "Vietējais citplanētietis" (Resident Alien).

 Personīgā dzīve 
Terijs O'Kvīns satika savu nākamo sievu Loriju 1979. gadā, kad ieradās fermā Merilendā, lai apgūtu jāšanas prasmes savas pirmās filmas "Debesu vārti" filmēšanai. Tā kā filmēšanu vairākkārt atlika, viņš kādu laiku dzīvoja Lorijas tēva šķūnī. 1979. gada novembrī Terijs un Lorija apprecējās, un viņu laulība ilga līdz 2012. gadam, kad pāris izšķīrās.

 Izvēlēta filmogrāfija 

 Filma 
GadsNosaukumsLoma1980"Debesu vārti" (Heaven's Gate)kapteinis Minardijs1983All the Right MovesFrīmans Smits1984Places in the HeartBadijs Kelsijs1985"Sudraba lode" (Silver Bullet)šerifs Džo HelersMischiefKlods Harboro1987The StepfatherDžerijs BleiksBlack WidowBrūss1988Young GunsAlekss Maksvins1989The Stepfather IIDžerijs BleiksBlind FuryFrenks Devero1991The RocketeerHovards Hjūzs1992The Cutting EdgeDžeks Mozelijs1993"Tombstona" (Tombstone)mērs Džons Klams1996"Pirmatnējās bailes" (Primal Fear)Jansijs"Misisipi rēgi" (Ghosts of Mississippi)tiesnesis Hilburns1998"X-faili: Cīņa par nākotni" (The X Files)FBI aģents Dariuss Mišo2001"Ārpus likuma" (American Outlaws)Rolins H. Parkers2003"Kā vecajos, labajos laikos" (Old School)Goldbergs2024"Neapdziedātais varonis" (Unsung Hero)vectēvs Džeimss

 Televīzija 
GadsNosaukumsLomaPiezīmes1984Miami ViceRičard Kainssērija: Give a Little, Take a Little1985"Krēslas zona" (The Twilight Zone)doktors Kurts Lokridžssērija: Chameleon"Remingtons Stīls" (Remington Steele)Čaks Makbraidssērija: Coffee, Tea or Steele1987"Aģentūra Mēnessgaisma" (Moonlighting)Braiants Vilbornssērija: Take a Left at the Altar1994Star Trek: New Generationadmirālis Ēriks Presmanssērija: The Pegasus"Metloka" (Matlock)Malkolms Englssērija: The Dare"Kapeņu stāstiņi" (Tales from Crypt)inspektors Mārtins Zelerssērija: The Bribe1996—1999MillenniumPīters Votssgalvenā loma; 41 sērijas2001RoswellKārlssērija: Michael, the Guys, and the Great Snapple Caper1995; 2002"X-faili. Slepenās lietas" (The X Files)Braiens Tilmans/"Ēnu cilvēks"sērija: Aubrey; sērija: Trust No 11995—2002JAGadmirālis Tomass Būns10 sērijas2002—2004AliasFIB direktora palīgs Kendals18 sērijas2004"Likums un kartība" (Law & Order: Criminal Intent)Gordons Bušenanssērija:g Mis-Labeled"NCIS: izmeklēšanas dienests" (NCIS)pulkvedis Vills Raienssērija: Enigma2004—2010"Pazudušie" (Lost)Džons Loks/Dūmu briesmonisgalvenā loma; 100 sērijas2012—2013666 Park AvenueGevins Doransgalvenā loma; 13 sērijas2012—2013"Citplanētiešu iebrukums" (Falling Skies)Artūrs Mančesters3 sērijas2016"Noslēpumi un meli" (Secrets and Lies)Džons Vorners10 sērijas2017"Melnais saraksts" (The Blacklist)Hovards Hargreivssērija: Isabella Stone (No. 34)"Melnais saraksts: Atpestīšana" (The Blacklist: Redemption)Hovards Hargreivsotra plāna loma; 7 sērijas2015—2018"Patriots" (Patriot)Toms Tavners18 sērijas2018Castle RockDeils Leisijs4 sērijas2011—2018"Īpašo uzdevumu vienība Hawaii 5-0" (Hawaii 5-0)Džo Vaits18 sērijas2019EmergenceRičards Kindreds5 sērijas2020—2022FBI: Most WantedBairons Lakrūa9 sērijas2022Pieces of HerMārtins KvelersOtrā plāna loma; 6 sērijas2024The Walking Dead: The Ones Who Liveģenerālmajors Džonatans Bils3 sērijas2021—2025"Vietējais citplanētietis" (Resident Alien)Pīters Bačs13 sērijas

 Atsauces 

 Ārējās saites 

Kategorija:1952. gadā dzimušie
Kategorija:Mičiganā dzimušie
Kategorija:Amerikāņu kinoaktieri
Kategorija:ASV televīzijas aktieri